
Neuroanatómia a pszichológusképzésben – gyakran alkalmazott szakkönyvek összehasonlító kvalitatív elemzése tananyagfejlesztés céljából

Jelen pályamunkámban egy általam írt és illusztrált neuroanatómiai témájú kérdésgyűjteményt mutatok be. A munkára ÚNKP pályázaton nyertem támogatást, a pályázati feltételek része pedig a munkám TDK konferencián való bemutatása is. Prezentációmban a kérdésgyűjtemény elkésztésének okait, elméleti alapjait, valamint magát a folyamatot mutatom be, kiegészítve a szintén általam készített anatómiai illusztrációkkal. A neuroanatómia tudománya gyors ütemben fejlődik, a szakkönyvek ugyanakkor nem minden ponton követik le ezt. A modern kor hallgatója profitálhat a könnyen kezelhető, rövid kérdés-válasz struktúrából és a modernebb, egyszerűbb megfogalmazásmódból. Az elkészült kérdésgyűjtemény jelenleg lektorálás alatt áll.



